***KINNITATUD***

***direktori 09.01.2019***

***käskkirjaga nr 1-9/3***

**ÕPPEKAVA**

**1. ÕPPEKAVA NIMETUS**

**PUHASTUSTEENINDAJA KOOLITUS**

**2. ÕPPEKAVA RÜHM**

Koduteenindus

**3. ÕPPEKAVA KOOSTAMISE ALUS**

Õppekava koostamise aluseks on Kuressaare Ametikooli majutusteenindaja õppekava, moodul nr 4 – majapidamistööd.

**4. KOOLITUSE MAHT JA ÕPPEVORMID**

Maht: 32 akadeemilist tundi, millest 10 tundi on auditoorne töö ja 22 tundi praktiline töö.

**5. ÕPIKESKKOND**

Koolitus viiakse läbi õppeklassis kus on õppetööks vajalik õppetehnika, puhastusvahendid ja -tarvikud.

**6. SIHTGRUPP JA ÕPPE ALUSTAMISE TINGIMUSED**

Ilma erialase väljaõppeta puhastusteenindajad või töötud.

Programmi sihtrühm:

• erialase tasemehariduseta täiskasvanud

• keskhariduseta täiskasvanud;

• aegunud oskustega tööealine elanikkond vanuses 50+.

**7. EESMÄRK**

Koolituse eesmärgiks on pakkuda erialase väljaõppeta puhastusteenindajatele täiendõpet, et omandada puhastusteenindaja põhikompetentse.

**8. ÕPIVÄLJUNDID**

* määrab koristustööde vajaduse ja järjekorra, võttes arvesse mustusastet, soovitud

puhtusastet ja etteantud juhiseid;

* valib koristustarvikud ja/või –masinad vastavalt mustusastmele ja pinnakattematerjalile;
* valib koristusaine vastavalt mustusele ja pinnakattematerjalile ja mõõdab välja

sobiva koguse, arvestades mustuse liiki ja pinnakattematerjali ning järgides kasutusjuhendit;

* puhastab vastavalt juhistele seinad ja põrandad, mööbli ja esemed mustusest, kasutades sobivaid koristusmeetodeid, -tarvikuid, -aineid ja /või –masinaid;
* puhastab ja korrastab vastavalt juhistele kasutatud koristustarvikud ja /või

 -masinaid.

**9. ÕPPE SISU**

1. Mustus ja vesi, mustuse tekkimine, liigid ja ärahoidmine.
2. Koristusained (puhastus-, hoolde- ja kaitseained, pH, ainete valik ja doseerimine). Puhastusainete lahused ja desinfitseerivad lahused, nende valmistamine.
3. Isikukaitsevahendite tundmine ja kasutamine.
4. Koristustarvikud, -masinad ja -seadmed, nende sihipärane ja ergonoomiline kasutamine.
5. Koristustarvikute hooldamine. Pinnamaterjalide tundmine. Pindade koristus- ja töötlemisprotsessid, meetodid.
6. Ergonoomika koristustöös.
7. Ergonoomilised töövõtted.
8. Esmaabi koristusainete kahjustuse korral.
9. Taastavad harjutused.

**10. ÕPPEMEETODID**

Aktiivne loeng, praktilised situatsioonülesanded.

11. ÕPPEMATERJALID

Jaotusmaterjal kõikide teemade kohta.

Kasutatav õppekirjandus:

* Koristusvaldkonna sõnavara. 2009. Eesti Standardikeskus Tallinn: Eesti Standardikeskus
* T. Tamm, E. Kuura, S. Lapp "Majapidamistöö majutusettevõttes";
* Puhastustööde juhi käsiraamat. 2007. Toimetaja Villo, S.-A. Tallinn: Ilo
* Koristamine-see on lihtne! 2010. OÜ Puhastusekspert. Riiklik Eksami- ja Kvalifikatsioonikeskus
* <http://www.hariduskeskus.ee/opiobjektid/ergonoomia>;
* <http://www.hariduskeskus.ee/opiobjektid/puhastusvahendid>

**12. NÕUDED ÕPINGUTE LÕPETAMISEKS, HINDAMISMEETODID JA –KRITEERIUMID**

Osalemine vähemalt 80% kontakttundides.

Õpilase teadmisi kontrollitakse aruteludes osalemise käigus. Õpetaja annab õppijale suulise tagasiside, kasutades kujundavat hindamist.

**14. KOOLITUSE LÄBIMISEL VÄLJASTATAV DOKUMENT**

Tunnistus – õpiväljundid on saavutatud.

Tõend – õpiväljundid on saavutamata, ei täitnud hindamiskriteeriume.

**15. KOOLITAJA KOMPETENTSUST TAGAVA KVALIFIKATSIOONI VÕI ÕPI- VÕI TÖÖKOGEMUSE KIRJELDUS**

**Sille Lapp**

Puhastusõpetuse tundide läbiviija Kuressaare Ametikoolis alates 1994

Puhastusteenindaja – juhendaja , tase 4

Raamatu „Majapidamistööd majutusettevõttes“ kaasautor

Välja töötanud puhastusõpetuse tööraamatu.